กิมเอ็ง จ้องขายหุ้นซื้อคืน
กิมเอ็ง จ้องขายหุ้นซื้อคืน จากตลาดจำนวน&nbsp;2,205,200 หุ้น
9 ก.ย. 2553

กิมเอ็ง จ้องขายหุ้นซื้อคืน จากตลาดจำนวน 2,205,200 หุ้น
บริษัทหลักทรัพย์ กิมเอ็ง (ประเทศไทย) หรือ  KEST  เปิดเผยว่า คณะกรรมการบริษัทฯมีมติให้ขายหุ้นที่ซื้อคืนจากตลาดจำนวน  2,205,200 หุ้น คิดเป็น0.3863 %ของหุ้นที่ขายแล้วทั้งหมด ระหว่างวันที่  23 ก.ย.2553 ถึง 24 เม.ย. 2555
ทั้งนี้ ให้ขายหุ้นผ่านตลาดหลักทรัพย์แห่งประเทศไทย ในราคาส่วนลดไม่เกินกว่า15%ของราคาปิดของหุ้นเฉลี่ย 5 วันทำการซื้อขายก่อนหน้านั้น
สำหรับการขายหุ้นคืนครั้งนี้จะสร้างกำไรจำนวนมากให้แก่บล.กิมเอ็ง เนื่องจากขณะนี้ราคาหุ้นปรับตัวขึ้นมามาก ล่าสุดอยู่ที่16 บาท เมื่อเทียบกับราคาหุ้นที่ซื้อคืน หลังจากตลาดหุ้นโดยรวมมีมูลค่าการซื้อขายต่อวันสูงขึ้น  และบล.กิมเอ็งยังมีกำไรสุทธิที่ดีในช่วงครึ่งแรกของปีนี้และคาดว่าจะดีต่อเนื่องในช่วงครึ่งปีหลัง แม้ว่าอัตราค่านายหน้าซื้อขายหุ้น(คอมมิชชัน)ที่บริษัทคิดจากลูกค้าจะน้อยลงตามดารใช้ค่าคอมมิชชันแบบขั้นบันไดมาตั้งแต่วันที่ 1 ม.ค.2553 ที่ผ่านมาก็ตาม  และล่าสุดพึ่งเปิดให้บริการธุรกิจใหม่คือ บริษัทหลักทรัพย์จัดการกองทุนรวม(บลจ.)กิมเอ็ง
ด้านผลการดำเนินงานงวดครึ่งแรกปีนี้ บล.กิมเอ็งมีกำไรสุทธิ 271.16 ล้านบาท กำไรต่อหุ้น 0.48 บาทใกล้เคียงกับช่วงเดียวกันปีก่อน กำไรสุทธิ 279.45 ล้านบาทหรือ เท่ากับ   0.49 บาทต่อหุ้น  พร้อมจ่ายเงินปันผลระหว่างกาลหุ้นละ 0.25บาท